कलेक्टर की चौपाल, अवैध शराब की दुकानों को हटाने की मांग
सागवाड़ा। पंचायतसमिति सागवाड़ा की ग्राम पंचायत करियाणा में बुधवार रात को कलेक्टर की चौपाल हुई। ग्रामीणों ने कलेक्टर से तालाब के सुदृढ़ीकरण की मांग की। चौपाल में ग्रामीणों ने करियाणा सहित पडौली, पाडा गांवों में अवैध रूप से चल रही दुकानों को तत्काल हटाने की मांग की। कलेक्टर सोलंकी ने संबंधित थानाधिकारी से जानकारी ली तथा दुकानों के अवैध होने पर तत्काल हटाने को कहा।
चौपाल में परिवेदना लेकर पहुंची बेवा रमिला प|ी स्व. पोपट पाटीदार ने बताया कि उसके पति की मृत्यु हुए तीन साल हो चुके है तथा बच्चा भी चार साल का है और उसके जीवनयापन का कोई सहारा नहीं है। कलेक्टर सोलंकी ने तत्काल ही ग्राम सचिव को उसका नियमानुसार बीपीएल कार्ड बनवाने, जॉब कार्ड देने के साथ ही विधवा पेंशन खाद्य सुरक्षा योजना तथा उसके बेटे को पालनहार योजना से लाभान्वित करने को कहा। एसडीएम गोपाल सिंह शेखावत को प्रभावी मॉनिटरिंग कर तीन दिन में अभ्यर्थी को संबल प्रदान करने के निर्देश दिए। कलेक्टर सुरेन्द्र कुमार सोलंकी जब निकल रहे थे तो उनकी नज़र अचानक वहां पर बैठे दिव्यांग गटुलाल यादव पर पड़ी तो उन्होंने वहीं बैठकर गटुलाल से आत्मीय संवाद कर जानकारी ली जिस पर गटुलाल ने मां-पिता का वृद्ध एवं बीमार होना तथा घर की आर्थिक स्थिति कमजोर होना बताया। कलेक्टर सोलंकी ने उपखण्ड अधिकारी सागवाड़ा को गटुलाल के माता-पिता को भामाशाह स्वास्थ्य बीमा योजना से लाभान्वित कर उनको स्वास्थ्य संबल प्रदान करने के लिए संबंधित पटवारी को शीघ्र ही गटुलाल के माता-पिता को सागवाड़ा अस्पताल में ले जाने तथा भामाशाह स्वास्थ्य बीमा योजना का लाभ दिलाते हुए उनका उचित इलाज कराने के लिए पाबंद किया।
अवैधईट भट्टों को तत्काल हटाओ : चौपालमें ग्रामवासियों द्वारा माताजी वाले तालाब एवं उदकला तालाब में अवैध रूप से ईट-भट्टों के चलने से पानी के प्रदूषित होने से पशुओं के लिए पानी नहीं होने की परिवेदना प्रस्तुत की जिस पर जिला कलक्टर सोलंकी ने तत्काल अवैध रूप से चल रहे ईट-भट्टों को रोकने के निर्देश दिए।
राशन डीलर की जांच के निर्देश: चौपाल में ग्रामीणों द्वारा राशन डीलर द्वारा वितरण में अनियमितता के बारे में बताने पर जिला कलक्टर सोलंकी ने संबंधित रसद अधिकारी से जानकारी ली जिस पर संबंधित अधिकारी ने बताया कि दो माह से केरोसीन जिले को आवंटित ही नहीं हुआ है।
उन्होंने राशन डीलर से भी जानकारी ली जिस पर उसने बताया कि जिन लोगों के खाद्य सुरक्षा सूची में नाम नहींं है उन्हें ही वितरण नही किया गया है। जिला कलक्टर सोलंकी ने पिछले माह तक हुए खाद्यान्न वितरण की भी जानकारी ली तथा रसद अधिकारी को पूर्ण जांच कर रिपोर्ट प्रस्तुत करने के निर्देश दिए।
येभी प्राप्त हुई परिवेदनाएं: चौपालमें ग्रामवासियों ने आवास के उपर से गुजरी रही विद्युत लाईन को हटवाने, पूर्ण हो चुके शौचालय भुगतान करवाने, सोम-कमला आंबा से नहर का पानी टेल तक पहुंचाने, पडौली से कण्डोला वाया माकणिया फला नवणिया डामरीकरण सड़क चाहने, ग्राम मुख्यालय पर बैंक की शाखा खोलने, भीखा भाई नहर में पानी छोड़ने, माही नहर से तालाब में पानी भरने, मुआवजा दिलाने, सिंचाई के लिए पानी उपलब्ध करवाने, करियाणा-पाडा-पडौली के मध्य स्थित नदी पर बने एनिकट को ऊंचा करवाने, बीपीएल सूची में नाम जुड़वाने, पडौली में सामुदायिक भवन निर्माण करवाने, ग्राम पंचायत के वार्ड नंबर दस गांव पाडा के वार्ड पंच का रिक्त पद भरने, सोम-कमला आंबा माकणिया माइनर आरएमसी नहर चैन नंबर 44 से 55 के बीच सायफन निकलवाने, श्मशान तक सीसी सड़क बनवाने, साटिया से पाडा बस स्टैंड तक डामरीकरण सड़क बनवाने, खाद्य सुरक्षा योजना में नाम जुड़वाने, गांव के मध्य लगे ट्रांसफार्मर को हटाकर दूसरे स्थान पर लगाने आदि की परिवेदनाएं प्राप्त हुई जिस पर जिला कलक्टर सोलंकी ने संबंधित अधिकारियों को आवश्यक मार्गदर्शन प्रदान करते हुए शीघ्र समाधान के लिए निर्देशित किया।
hin_Deva hin_Deva hin_Deva hin_Deva hin_Deva hin_Deva hin_Deva